**EKSAMINATORE SE VERSLAE – NOVEMBER 2014 – VERKORTE WEERGAWE**

|  |  |  |  |
| --- | --- | --- | --- |
|  | **AFRIKAANS EAT** | **VRAESTEL 1** | |
|  | **VRAAG 1 - LEESBEGRIP** | | |
|  | * Sommige kandidate ken die antwoord, maar beskik nie oor die taalvermoë om hulself uit te druk nie. * Lees nie die vraag noukeurig nie. * Sukkel met die interpretasie van die visuele teks. * Gebruik Engelse en sleng-woorde. * Weet nie wat ***ooreenkoms*** en ***verskille*** beteken nie. * Sukkel om afleidings te maak. * Kandidate se woordeskat moet uitgebrei word en hulle moet aan die Afrikaanse idioom blootgestel word. * Indien ‘n aanhaling gevra word, moet hulle die aanhaling woordeliks oorskryf. | | |
|  | **VRAAG 2 - OPSOMMING** | | |
|  | * Kandidate moet onderrig word om die instruksies te analiseer en die kern van die vraag te identifiseer. Elke sin van die opsomming moet dan direk verband hou met die kernaspek. * Kandidate moenie meer as een feit per sin gee nie. | | |
|  | **VRAAG 3 - ADVERTENSIE** | | |
|  | * Kandidate moet meer blootgestel word aan visuele tekste en advertensietaal. * Onderwysers moet hulle vergewis van die KABV-vereistes. | | |
|  | **VRAAG 4 – STROKIES** | | |
|  | * Liggaamstaal en gesigsuitdrukkings kon nie deur sommige kandidate geinterpreteer word nie. | | |
|  | **VRAAG 5** | | |
|  | * Nalatige foute; ook oorskryffoute! * Basiese taalvaardigheidsvrae (verlede tyd, ontkenning, lydende vorm, direkte rede) is verkeerd beantwoord. * Kandidate mag nie flaterwater gebruik nie. Moet slegs een kleur pen gebruik. | | |
|  |  | | |
|  | **AFRIKAANS EAT** | | **VRAESTEL 2** |
|  |  | | |
|  | **VRAAG 6 – KORTVERHALE** | | |
|  | * 80% van die kandidate het die vraag beantwoord * Kandidate moes vrae oor Benedicta en Baby beantwoord. * Min het geweet wat “noue ontkoming” beteken. * Kandidate het nie goed gevaar in die “oop vrae” nie: kandidate was onseker oor wat van hulle verwag word nie. * Baie kandidate het aanvaarbare antwoorde verskaf, maar is nie aanvaar nie, want dit was nie duidelik wat die eksaminator verwag het nie! * Verwar gasvryheid met vriendelikheid. * Weet nie wat “suggereer” beteken nie. | | |
|  |  | | |
|  | **VRAAG 7 – GEDIGTE** | | |
|  | * 90% van kandidate het die vraag beantwoord; punte was baie swak. | | |
|  | * Ken nie kenmerke van eerstepersoonsverteller nie. * Term tipografie is problematies. * Gee meer aandag aan term “ironie”. albei kante van ironie moet gestel word om 2 punte te verdien. * Toepassing en funksie van beeldspraak verdien aandag. * Korrekte gebruik van voornaamwoord! * Berei leerders voor op “oop vrae” | | |
|  |  | | |
|  | **AFRIKAANS EAT** | | **VRAESTEL 3** |
|  |  | | |
|  | **AFDELING A** | | |
|  | Vraag 1.1 - **Dit het my lewe verander** – by baie kandidate aanklank gevind  Vraag 1.2 - **My grootste liefde** – meestal beskrywende opstelle; soms erg soetsappig; die meeste meisies het die onderwerp gekies. Seuns het dit ook gekies en geskryf oor onderwerpe wat strek van sport tot jag.  Vraag 1.3 - **Deur my venster sien ek …** - nie baie gewild; gedoen deur leerders wat op kreatiewe vlak kan dink. Kandidate neem soms te lank om by kern van opstel uit te kom.  Vraag 1.4 - **Sê NEE!** – dwelmmisbruik en alkohol was gewilde temas.  Vraag 1.5 - **Is familie belangriker as vriende?**  Vraag 1.6.1 -  Vraag 1.6.3 -  Die gewildste prentjie.  **ALGEMEEN**   * te veel lang, lomp sinne * mooilike i.p.v. moeilike * leerders skryf dat i.p.v. wat * leerders wat beplan vaar beter * paragrafering! * mooiskrywery: gebruik ‘n klomp idiome en intensiewe vorme wat nie in die konteks pas nie * skryf nie titel bo-aan opstel nie | | |
|  |  | | |
|  | **AFDELING B – LANGER TRANSAKSIONELE TEKSTE** | | |
|  | **Vraag 2.1 - HULDEBLYK**  *Jou oupa/ouma is onlangs oorlede. Jy moet ŉ huldeblyk tydens ŉ familiebyeenkoms oor hom/haar lewer. Skryf die HULDEBLYK neer.*   * nie gewilde vraag * leerders het nie geweet hoe om eer aan iemand se lewe te bring nie * fokus op ‘n persoonlike verhouding wat hulle met die oupa/ouma gehad het. * verstaan nie die kenmerke van die tipe teks nie   **Vraag 2.2 - DIALOOG**  *Jy het ŉ T-hemp gekoop wat jy gaan teruggee omdat jy daarmee ontevrede is.*  *Skryf die DIALOOG tussen jou en die verkoopsman neer en verduidelik waarom jy die T-hemp teruggee.*   * Gewildste vraag * nie altyd korrekte register gebruik nie * sommige gebruik kru taal   **Vraag 2.3 - RESENSIE**  *Jy en jou gesin het ŉ nuwe eetplek besoek.*  *Skryf ŉ RESENSIE vir ŉ koerant oor die eetplek waarin jy die eetplek aanbeveel of nie.*   * Minder gewilde vraag omdat resensie so ‘n gespesialiseerde skryfstuk is; punte oor die algemeen nie goed nie * leerders het nagelaat om die plek aan te beveel al dan nie, omdat hulle nie die kenmerke van die resensie geken het nie.   **Vraag 2.4 - INFORMELE BRIEF**  *Jou maat se pa het sy werk verloor.*  *Skryf ŉ INFORMELE BRIEF aan dié maat om hom/haar te help om die situasie te hanteer.*   * die meeste leerders kies die onderwerp, maar behaal nie goeie punte nie * leerders het eerder gefokus op simpatie as op die daadwerklike daad * skryf aan die pa i.p.v. die maat * kan nie die adres reg skryf nie | | |
|  | **AFDELING C – KORTER TRANSAKSIONELE TEKSTE** | | |
|  | **Vraag 3.1 - PLAKKAAT**  *Jy het besluit om Afrikaans-ekstraklasse vir graad 8-leerders aan te bied.*  *Maak ŉ PLAKKAAT waarop alle nodige inligting verskyn om hierdie klasse te adverteer.*  *LET WEL: Punte word vir inhoud toegeken, NIE vir versierings NIE.*   * nie deur baie leerders aangedurf nie, moontlik omdat hulle nie weet hoe om die ABBA-beginsel toe te pas nie * leerders het nie genoeg informasie in die advertensie ingesluit sodat dit ‘n geslaagde advertensie sou wees nie. * baie leerders het nie ‘n telefoonnommer ingesluit sodat gr. 8’s wat belangstel, kontak kon maak nie.   **Vraag 3.2 - DAGBOEKINSKRYWINGS**  *Jy het ŉ afspraak met die dokter oor jou gesondheid.*  *Maak DAGBOEKINSKRYWINGS vir TWEE dae soos volg:*   * *Jou gevoelens die dag voor die afspraak* * *Jou gevoelens na die afspraak*   + gewildste vraag by seuns en meisies   + leerders het verstaan dat jy gebeure moet beskryf en dan jou gevoelens of opinie daaroor lug   + leerder behaal die hoogste punte met die onderwerp   + sommige maak net een i.p.v. twee inskrywings   + sommige dink dat hulle 100 wde. per inskrywing kan maak   **Vraag 3.3 - INSTRUKSIES**  *Jou maat het ŉ swak verhouding met sy/haar ouers en is ongelukkig daaroor.*  *Skryf SEWE INSTRUKSIES neer oor hoe jou maat ŉ beter verhouding met sy/haar ouers kan hê.*   * ‘n gewilde keuse * leerders het nie geweet hoe om instruksies te skryf nie. * baie het dit soos ‘n opsomming behandel en glad nie op instruksies uitgebrei nie. | | |
|  |  | | |
|  | **AFRIKAANS HUISTAAL** | | **VRAESTEL 1** |
|  |  | | |
|  | **VRAAG 1 – LEESBEGRIP** | | |
|  | **WENKE** | | |
|  | * Matriekleerder moet ‘n 800 wde begripstoets kan hanteer * Doen soveel moontlik begripstoetse * Doen die verskillende leesstrategieë: vluglees, soeklees, studielees, begriplees en kritiese lees * Leerders moet geleer word daar is verbande tussen tekste * Vaardighede om ‘n begripstoets te beantwoord:   + lees teks vir geheelbeeld (vluglees)   + lees teks en vrae daarmee saam   + lees teks weer goed en onderstreep moontlike antwoorde in teks   + beantwoord vrae en laat puntetoekenning jou lei | | |
|  |  | | |
|  | **VRAAG 2 – OPSOMMING** | | |
|  | **WENKE** | | |
|  | * Lees opsomming deeglik deur * Kyk wat word gevra * Lees weer opsomming en hou vraag in gedagte * Plaas hakies om elke idee wat vraag aanspreek * Bepaal hoofsin oor elke feit * Skryf hoofsinne in paragraaf of puntsgewys neer, afhangende wat vraag verlang * Tel die getal woorde; verkort indien nodig * Skryf getal woorde neer. * ***Leerders sal die opsomming beter verstaan as hulle geleer word om dit self na te sien***. | | |
|  |  | | |
|  | **VRAAG 3-5 – TAALSTRUKTURE EN –KONVENSIES** | | |
|  | * Leerders leer nie meer intens die taalkunde afdeling nie * Kennis van klankverskynsels ontbreek, asook emotiewe teenoor neutrale taalgebruik * Leerders moet deurlopend aan ‘n groot verskeidenheid tekste blootgestel word, maar veral aan advertensie- en reklametaal en genoeg taaloefeninge kry wat op advertensies fokus * Laat leerders soveel moontlik strokiesprente skool toe bring en toets dan aspekte soos leestekengebruik, taalgebruik en liggaamshouding. Leerders sal dit geniet! * Afkortings moet ingeoefen word en gekoppel word aan woordeboekgebruik * Leerders kan nie die infinitief identifiseer nie * Gee gereeld blitstoetsies wat leerders sommer self kan nasien * Leerders moet woorde wat verwar word soos vervelig en verveeld kan onderskei * Taalstrukture moet weekliks vasgelê word * Skerp veral die tye van die werkwoord en die lydende vorm in * Leerders moet meer oefening kry in die Herkoms van Woorde, Woordsoorte en Taalverskynsels | | |
|  |  | | |
|  |  | | |
|  | **AFRIKAANS HUISTAAL** | | **VRAESTEL 2** |
|  |  | | |
|  | **AFDELING A - GEDIGTE** | | |
|  | * min kandidate het die opsteltipe vraag aangedurf, alhoewel dit moontlik die maklikste vraag was * literêre begrippe, soos kontras en ironie het kandidate gepootjie * kandidate moet meer oefening hierin kry * werk die rubriek met kandidate deur * kandidate moet oplet na die puntetoekenning, want dit bepaal die hoeveelheid feite (nie ‘n halwe bladsy vir 2 punte nie!) * leerders moet die gedig verstaan voordat u notas aan hul uitdeel * die ongesiene gedig moet deel vorm van elke vraestel | | |
|  |  | | |
|  | **AFDELING B – KWART-VOOR-SEWE-LELIE** | | |
|  | * leerders het beter gevaar in die opsteltipe vraag as in die kontekstuele vraag * kandidate moet onthou dat hulle nie die storie net so kan oorvertel nie; alle feite moet gemotiveer word * Leerders moet gereelde kort toetse skryf * terwyl u in die klas lees, maak die leerders kriptiese opsommings; na ‘n sekere aantal bladsye gee jy hul die geleentheid om die opsomming te voltooi * maak ‘n spinnekopdiagram van elke karakter en vul in soos wat daar gelees word | | |
|  |  | | |
|  | **AFDELING C – MIS & MAP JACOBS** | | |
|  | * leer kandidate om die stapelvrae te “dissekteer” * Kandidate moet vrae deeglik lees en seker maak dat hul al die dele lees * meer vraestel-afrigting is nodig | | |
|  |  | | |
|  | **AFRIKAANS HUISTAAL** | | **VRAESTEL 3** |
|  |  | |  |
|  | * Onderwysers moet tyd afstaan om skryfvaardighede aan te leer, veral die formaat van die transaksionele tekste. Oefen dit onophoudelik! * Leer kandidate hoe om onderwerpe te ontleed en sodoende goeie keuses te maak. Leer hulle hoe om sleutelwoorde in ‘n onderwerp raak te sien. * Leer kandidate om korter sinne te skryf. * Figuurlike taal, woordeskat en korrekte gebruik van idiome in konteks, moet meer aandag kry. * Leer kandidate om reg van die begin af die onderwerp aan te spreek; nie in die middel of in die laaste paragraaf van die opstel nie. * Kandidate moet geleer word om hul taalkennis in hierdie vraestel toe te pas, bv. lydende- en ontkennende vorm, voorsetselgebruik, lettergreepverdeling, ens. * Stelwerk behoort onderrig te word sodat kandidate baie meer skryf, bv. skryfjoernaal. Leerders moet verbeteringe doen nadat skryfstukke nagesien is. * Moedige kandidate aan om ‘n leesbare en aanvaarbare grootte skrif te skryf. * GEEN HOOFLETTERS NIE! * Alle afkortings moet voluit geskryf word. * Volsinne is absoluut noodsaaklik by vraestel 3. * Meer lees- en begripsoefeninge kan ook help om leesvaardighede te verbeter. * Oefen die struktuur van opstelle bv. sinstipes, 1 reël paragraaf, verskeidenheid leestekens soos ellips, aandagstreep, ens. * Bring onder die kandidate se aandag dat hulle nie net ernstig hoef te skryf nie; humoristiese vertellings is aanvaarbaar. * Baie oefening in sinskonstruksie moet aandag geniet, want veral woordordefoute word begaan. * Doen gereeld “vryskrif”-oefeninge oor ‘n woord of ‘n voorwerp en laat kandidate hulle pogings hardop lees. * Kandidate se woordeskat moet uitgebrei word deur woorde of frases aan hulle te gee wat hulle moet gebruik om iets te beskryf, bv. mondeling aktiwiteite * Onderwysers moet die KABV dokument bestudeer en vertroud wees met die verskillende transaksionele tekste. * Onderwysers moet vertroud wees met die rubrieke, dit verstaan en die kandidate daarvolgens oplei. * Leer kandidate dat die wenke wat in die vraestel gegee word, nie net genoem moet word in die transaksionele tekste nie; wenke of riglyne moet uitgebrei word. * Kandidate benut nie die antwoordboek voldoende nie. Hulle begin nie elke vraag op ‘n nuwe bladsy nie. * Hulle moet duidelik aandui: beplanning en finaal. * Swakker kandidate skryf kort opstelle en jok oor die lengte daarvan. * Baie lang, lomp sinne word deur die kandidate gebruik. * As kandidate dialoog in die opstel wil gebruik, moet hy/sy weet om die paragraafbou daarby aan te pas. * Kandidate moet eenvoudig, maar treffend skryf. * Eenvoudige, maar korrekte taalgebruik dra soms die inhoud treffend oor as die onnodige, hoogdrawende taal waarin sommige kandidate hulself vasskryf. * Leer hulle om te vra: Wat is die titel en handel elke paragraaf oor die onderwerp? * Leerders ken nie die basiese skryfbeginsels nie – ‘n sin begin met ‘n hoofletter en eindig met ‘n punt. * ‘n Verskeidenheid leestekens en afwisseling van sinne lei tot ‘n geslaagde opstel. * Leerders móét ‘n titel of ‘n nommer by elke skryfstuk hê. * Werkswinkels in vraestel 3 is noodsaaklik, veral vir die onderwysers wat nie matrieknasiers is nie (graad 10 en 11 ingesluit). * Moedig nie-moedertaal sprekers aan om Afrikaans as Eerste Addisionele taal te neem; dit strem hulle respons in die skryfvraestel. * Onderwysers moet stelwerk onderrig, aangesien hierdie vraestel die meeste weeg. * Kandidate moet geleer word om onderwerpe uit verskillende hoeke te kan benader en beplanning van onderwerpe uiteen te kan sit. * Paragraaf-en sinsbou vereis dringende aandag! Baie kandidate skryf ellelange paragrawe, onvoltooide sinne en die sinne is aaneenlopend sonder enige leestekens. * By die visuele prikkels moet die titel verband hou met die inhoud. * Die anglisistiese weglating van die lidwoord kom algemeen voor, bv. Meeste mense maak foute i.p.v. Die meeste mense maak foute. * Gebruik van Engelse woorde en aanhalings, bv. Ouma was regtig “awesome”. * Verkeerde afkapping van woorde aan die einde van ‘n sin, bv. kleinkinde- rs i.p.v. kleinkin- ders. * Foutiewe voorsetselgebruik kom ook baie voor, bv. Hulle het teen die pad geloop en speel. i.p.v. Hulle het langs die pad geloop en speel. * Die korrekte gebruik van die betreklike voornaamwoord is ‘n groot kopseer, bv. Ek het met dit skoongemaak. i.p.v. Ek het daarmee skoongemaak. * Weglating van nie aan die einde van die sin by die ontkennende vorm, bv Wanneer ek my matte stofsuig, gebeur daar niks. i.p.v. Wanneer ek my matte stofsuig, gebeur daar niks nie. * Woordorde foute kom tot vervelens toe voor, bv. Dit was die beste geskenk al ooit wat ek gekry het.” i.p.v. “Dit was die beste geskenk wat ek al ooit gekry het.” * Verkeerde woordkeuses, bv. “Dit het ‘n jaar gekos om die beste geskenk te kry.” i.p.v. “Dit het ‘n jaar geneem om die beste geskenk te kry.” * Lomp, donkiesinne, bv. “U kan ‘n brief aan my terug skryf wat my sal laat weet of ek vir ‘n onderhoud moet kom.” * Moenie dat kandidate vooraf opstelle voorberei en leer nie; dit benadeel hulle. * Die volgende taalgoggas kom tot vervelens toe voor: * “van” i.p.v. “want” * “dit” i.p.v. “het” * “daai” i.p.v. “daardie” * “waardeur” i.p.v. “waardeer” * “was gegee” i.p.v. “is gegee” * “te alle tye” i.p.v. “ten alle tye” * ”’n paar jaar terug in matriek” i.p.v. “’n paar jaar gelede in matriek” * “jy’s” i.p.v. “jy is” * “nerwes” i.p.v. “senuwees” * “defnitief” i.p.v. “definitief” * “verewig onthou” i.p.v. “vir ewig onthou” * “vertroubare persoon” i.p.v. “betroubare persoon” * “enige iets” i.p.v. “enigiets” * “&” i.p.v. “en” * “/” i.p.v. “of” | | |
|  |  | | |